kardosdrur/scandi-wiki huggingface dataset:
Havets husmænd

Havets husmænd er en dansk dokumentarfilm fra 1954, der er instrueret af Ingolf Boisen efter manuskript af Henning Carlsen.

Handling 
Filmen slår til lyd for bedre kår for den danske småskibsflåde, der er af livsvigtig betydning for forbindelsen til og mellem Danmarks øer. På grund af konkurrencen fra andre transportmidler har småskibsfolkene meget svært ved at holde deres flåde i tidssvarende stand, selvom enkelte af skibene er helt moderne udstyret. Filmen følger skipper Madsen og hans skude i den daglige færd, og skipperen fortæller om vanskelighederne, som man forsøger at overvinde, og om den betydning småskibsflåden har for det danske samfund.

Referencer

Eksterne henvisninger 
 

Danske film fra 1954

Dokumentarfilm fra Danmark
Amager Fælled 1972

Amager Fælled 1972 er en dansk dokumentarfilm fra 1972 med instruktion og manuskript af Jimmy Andreasen.

Handling 
Filmen starter med en kort gennemgang af sigøjnernes historie i Danmark. Derefter tages udgangspunkt i de 69 sigøjnere, der på daværende tidspunkt boede på Amager Fælled, og som ønsker at slå sig ned i Danmark. Gennem interviews med sigøjnerne, en socialrådgiver, Dansk Flygtningehjælp etc. belyses vanskelighederne i dette.

Referencer

Eksterne henvisninger 
 

Danske film fra 1972
Romaer
Dokumentarfilm fra Danmark
Amager
Men virkeligheden er en anden - Guinea Bissau og den nye informationsorden

Men virkeligheden er en anden - Guinea Bissau og den nye informationsorden er en dokumentarfilm instrueret af Kristian Paludan efter eget manuskript.

Handling 
Filmen tager sit udgangspunkt i de senere års debat om en ny "international informationsorden", som specielt u-landene gennem UNESCO (FNs organisation for uddannelse, videnskab og kultur) har slået til lyd for.

Referencer

Eksterne henvisninger 
 

Danske film fra 1982

Guinea-Bissau
Dokumentarfilm fra Danmark
Void

Void er en kortfilm fra 2014 instrueret og med manuskript af Milad Alami og Aygul Bakanova.

Handling 
Filmen udforsker følelsen af tomhed og udspiller sig på en færge, hvor to mænd mødes. Den ene af mændene har en skjult dagsorden.

Referencer

Eksterne henvisninger 
 

Danske film fra 2014

Film fra Danmark (administrationskategori)
Kortfilm fra Danmark
Hvide sejl

Hvide sejl er en dansk dokumentarfilm fra 1951, der er instrueret af Poul Bang og Carl Otto Petersen efter manuskript af dem selv og Finn Methling.

Handling 
Filmen viser forskellige former for sejlsport i danske farvande. Der fortælles om sejlklubberne, hvor børn og unge får kyndig vejledning i at sejle en båd. Tilskuerne tages med på en feriesejlads gennem de smukkeste, danske egne og oplever til slut en af de store kapsejladser på Øresund med Kronborg som baggrund.

Referencer

Eksterne henvisninger 
 

Danske film fra 1951

Sejlsport i Danmark
Dokumentarfilm fra Danmark
Ulandsfrivillig

Ulandsfrivillig er en dokumentarfilm instrueret af Ole Gammeltoft efter manuskript af Ole Gammeltoft.

Handling 
Filmen viser proceduren til udvælgelse af u-landsfrivillige. Det sker bl.a. ved samtale med psykologen Sten Hegeler. Fire frivillige udsendte interviewes: en lærer i Kenya, en sygeplejerske i Tanzania, en landmand i Kenya og en ingeniør i Tanzania. Gennem interviewene belyser filmen dels de lokale forhold, dels hvordan u-landshjælpen fungerer. Der er stof til diskussion om arbejdets mål og metoder.

Referencer

Eksterne henvisninger 
 

Danske film fra 1967

Dokumentarfilm fra Danmark
Ikke film, men virkelighed

Ikke film, men virkelighed er en dansk dokumentarfilm fra 1952 med instruktion og manuskript af Svend Aage Lorentz.

Handling 
Filmen viser, at Holger-Nielsen-metoden for genoplivning kan anvendes ved alle former for skindød. Hverdagens helt arbejder under andre vilkår end filmhelten. I indtil fem timer må han uden ophør give kunstigt åndedræt. Det kunstige åndedræts metode og rytme indprentes, og filmen opfordrer til at lære kunstigt åndedræt hos Dansk Røde Kors, Livredningsforbundet eller arbejdersamaritterne.

Referencer

Eksterne henvisninger 
 

Danske film fra 1952

Dokumentarfilm fra Danmark
Sønderjylland i dag og i morgen

Sønderjylland i dag og i morgen er en dansk dokumentarfilm fra 1955, der er instrueret af Albert Mertz efter manuskript af ham selv og Erik Ole Olsen.

Handling 
Filmen viser, at Sønderjylland i 1955 er en driftig landsdel, der rummer mange erhvervsmuligheder, et levende stykke land, der kalder på inspiration og initiativ, også fra det øvrige Danmark. Filmen viser forskellige erhverv: landbrug og slagteri, gårde i marsken, handel med stude, myremalm brydes, beplantning af hedearealer og auktion over grøntsager, færgen over Egernsund, Højer havn og sluse, dæmning til Rømø, teglværk, en tæppefabrik, et elværk, Danfoss i Nordborg og grænsestationen ved Kruså.

Referencer

Eksterne henvisninger 
 

Danske film fra 1955

Sønderjylland
Dokumentarfilm fra Danmark
Dissektion af marsvin

Dissektion af marsvin er en dansk undervisningsfilm fra 1950, der er instrueret af Hans Hvass efter eget manuskript.

Handling 
Filmen, der er beregnet til biologiundervisning i gymnasier og seminarier, viser fremgangsmåden ved dissektion af marsvin. Dyrets anatomi gennemgås: først åbnes bughulen, fordøjelseskanalen lægges frem, og livmoder med foster demonstreres. Derefter vises lunger, lever, nyrer og hjerte, og hjernen blotlægges.

Referencer

Eksterne henvisninger 
 

Danske film fra 1950

Undervisningsfilm fra Danmark
Polens børn

Polens børn er en dokumentarfilm instrueret af Nicolai Lichtenberg efter manuskript af Nicolai Lichtenberg, Per B. Holst.

Handling 
Filmen, der er optaget i 1946, handler om børnene i det krigshærgede Polen og de uhyggelige forhold, store dele af befolkningen måtte leve under. Den viser tillige det hjælpearbejde, der fra dansk side blev sat ind af Røde Kors, Red Barnet og Fredsvennernes Hjælpearbejde.

Referencer

Eksterne henvisninger 
 

Danske film fra 1948

Børn
Dokumentarfilm fra Danmark
Sirenerne

Sirenerne er en dokumentarfilm instrueret af Irene Werner Stage efter manuskript af Irene Werner Stage, Ann-Jette Zikovic, Karen Hink.

Handling 
Filmen, der må betragtes som en poetisk dokumentarfilm, handler om 3 kvinder, der bor i et betonbyggeri med deres børn. I korte træk vises deres udvikling fra en mere passiv rolle til at indgå i en bredere kvindesammenhæng. Uanset hvor vi bor, har vi en historie, seksualitet, drømme og kræfter, der i visse situationer kan frigøres.

Referencer

Eksterne henvisninger 
 

Danske film fra 1978

Dokumentarfilm fra Danmark
Clinical examination of syphilitics

Clinical examination of syphilitics er en dansk undervisningsfilm fra 1948 med instruktion og manuskript af H. Haxthausen.

Handling 
Filmen, som er engelsk tekstet, skildrer en speciel metode til syfilisundersøgelse. Filmen er beregnet til forevisning for læger og medicinske studerende.

Referencer

Eksterne henvisninger 
 

Danske film fra 1948

Undervisningsfilm fra Danmark
Sygdomme
Hvem brænder børnene i helvede?

Hvem brænder børnene i helvede? er en kortfilm instrueret af Peter Bækkel efter manuskript af Arn Lou, Peter Bækkel.

Handling 
Filmens historie er baseret på en roman af Arn Lou, der sammen med filmens instruktør Peter Bækkel, har skrevet filmens manuskript. Filmen er kort fortalt en historie om håb og overlevelse; om aldrig at give op. En film om det at kunne vokse sig stærk og sejrrig i livet på trods af store vanskeligheder og på trods af manglen på en grundlæggende kærlighed fra ens forældre. Nogen derude vil elske dig - hvis du giver dem lov.

Referencer

Eksterne henvisninger 
 

Danske film fra 2011

Kortfilm fra Danmark
Vi er journalister

Vi er journalister er en dokumentarfilm instrueret af Ahmad Jalali Farahani efter manuskript af Frank Piasecki Poulsen.

Handling 
Filmens instruktør, Ahmad Jalali Farahani, er en landflygtig iransk filmskaber og journalist, forfulgt og tortureret af Ahmadinejad-regimet. Ahmads film er en hyldest til den store, kulturelle arv i Iran med dens brug af den mundtlige historiefortællings tradition; hans poetiske, fortællende stil understøtter hele filmen, mens hemmeligt filmet materiale, aldrig tidligere vist, er sammenvævet som i et fint tæppe. Denne film er en kunstnerisk og visuel fortælling, der viser de frygtelige konsekvenser de iranske journalister må lide med , hvis de ønsker at beskrive sandheden og kæmpe for retten til det frie ord.

Referencer

Eksterne henvisninger 
 

Danske film fra 2014

Film fra Danmark (administrationskategori)
Dokumentarfilm fra Danmark
Occupations

Occupations er en kortfilm instrueret af Lars von Trier efter manuskript af Lars von Trier.

Handling 
Filmfestivalen i Cannes kunne i 2007 fejre sit 60-års jubilæum. I den anledning inviterede festivalen 33 verdenskendte og anerkendte instruktører til hver at producere en kortfilm på 3 minutter inspireret af deres forhold til biografen. De 33 bidrag blev samlet til én jubilæumsfilm: »To Each His Own Cinema«. »Occupations« er Lars von Triers bidrag. En filmkritiker og forretningsmand kan ikke holde sin mund under en filmforevisning i Cannes. Det viser sig at få fatale konsekvenser for ham, da hans sidemand, spillet af Lars von Trier selv, meget gerne vil have lov at se filmen i fred.

Referencer

Eksterne henvisninger 
 

Danske film fra 2007

Filmfestivalen i Cannes
Kortfilm fra Danmark
Film instrueret af Lars von Trier
True Story 2

True Story 2 er en kortfilm instrueret af Poul Berg efter manuskript af Brian Patterson, Poul Berg.

Handling 
Filmholdet fra et amerikansk rekonstruktionsprogram med dårlige seertal er i Danmark med sin excentriske vært. En uheldig lejemorder er på flugt og en korrupt bedemand får en besynderlig begravelse. Virkeligheden og det amerikanske program flyder sammen under mystiske omstændigheder.

Referencer

Eksterne henvisninger 
 

Danske film fra 1998

Kortfilm fra Danmark
Film 2

Film 2 er en dansk dokumentarfilm fra 2010 med instruktion og manuskript af Jesper Ravn.

Handling 
Filminstruktøren Jesper Ravn stiftede for første gang bekendtskab med digteren Christel Wiinblad i et tv-show. I stedet for at tale om sig selv, brugte hun showet til at promovere sin skizofrene bror Jannick Wiinblads band Mother Sparrow. Før dette havde hun brugt et år på at kontakte diverse pladeselskaber i forsøget på at skaffe broderen en pladekontrakt, der ville hjælpe til med at distrahere ham fra de selvmordstanker han havde.

Jesper Ravn inviterede Christel Wiinblad til en filmoptagelse, hvor hun skulle læse op af sine digte. Optagelserne foregik i ét take på en enkelt 16 mm filmrulle.

Referencer

Eksterne henvisninger 
 

Danske film fra 2010

Dokumentarfilm fra Danmark
Pigen med fletningen

Pigen med fletningen er en dokumentarfilm skrevet og instrueret af Jytte Rex.

Handling 
Filminstruktøren Jytte Rex voksede op i det indre København i fyrrerne. I filmen lader hun Carla på seks år opsøge nogle af sin barndoms magiske steder. Carla møder på sin vej gennem byen forskellige mennesker, der fører os ind i Københavns særlige kroge: Hun er på havnerundfart med en arkitekturekspert, der fortæller om nogle af de bygninger, de ser. I Vor Frelsers Kirke undrer Carla sig over, hvorfor Jesus hænger på korset, og organisten prøver at forklare. Hun møder en gobelinkonservator på Rosenborg Slot, og en digter, der tager hende med i Kongens Have, hvor han under H.C. Andersen statuen læser et af sine egne børnedigte for hende. Carla synes, at et rigtigt digt skal rime. Før Carla skal sove, ser hun en gammel dansk kærlighedsfilm med sin mor.

Referencer

Eksterne henvisninger 
 

Danske film fra 2005

Film instrueret af Jytte Rex
Dokumentarfilm fra Danmark
Sandhedens time

Sandhedens time er en kortfilm instrueret af Mads Tobias Olsen efter manuskript af Mads Tobias Olsen.

Handling 
Finn er rentegner på et reklamebureau. Chefen og kollegerne jokker konstant på ham. Hans kæreste Carina bedrager ham. Hans svigerforældre kan ikke fordrage ham. Finn overlever ved at dagdrømme og tegne tegneserier, og i fantasiens verden er han en hårdkogt privatdetektiv. En dag får Finn en tusch, der måske er magisk. Med tuschens hjælp tager Finn kampen op med plageånderne...

Referencer

Eksterne henvisninger 
 

Danske film fra 1995

Kortfilm fra Danmark
Lette gentagelser

Lette gentagelser er en eksperimentalfilm instrueret af Norbert Payne efter manuskript af Norbert Payne.

Handling 
Fire fortællinger om at betragte andre og at blive betragtet, samlet i en visuel ramme med flere lag

Referencer

Eksterne henvisninger 
 

Danske film fra 2002

Eksperimentalfilm fra Danmark
Klip det ud i pap

Klip det ud i pap er en dansk dokumentarfilm fra 1977 med instruktion og manuskript af Bent Barfod.

Handling 
Fire færdselssituationer. 1) Normer - spiritus, 2) og 3) Efterlade og hente bilen, 4) Sammenfatning.

Referencer

Eksterne henvisninger 
 

Danske film fra 1977

Dokumentarfilm fra Danmark
De lutrede

De lutrede er en dansk dokumentarfilm med instruktion og manuskript af Jesper Jargil. Filmen afslutter Jesper Jargils trilogi Troværdighedens rige. De to tidligere film i trilogien er De ydmygede (1998) og De udstillede (2000).

Handling 
Fire instruktører indgår et broderskab. De sværger at overholde 10 regler, der forbyder anvendelsen af størstedelen af de virkemidler, som filmindustrien har udviklet gennem 100 år. Deres film får succes, og Dogme blev et internationalt begreb, der inspirer filmfolk verden over. Men er den ydre succes lig med den indre? Jesper Jargil går bag om skabelsesprocessen og følger dogmefilmenes tilblivelse. Siden sætter han dogmebrødrene Lars von Trier, Thomas Vinterberg, Søren Kragh-Jacobsen og Kristian Levring stævne i Triers hjem for at gøre status over Dogme 95.

Referencer

Eksterne henvisninger 
 

Danske film fra 2002

Dogmefilm
Dokumentarfilm fra Danmark
Songs of Norway

Songs of Norway er en eksperimentalfilm instrueret af Laurie Grundt efter manuskript af Laurie Grundt.

Handling 
Fire kortfilm: Hardangerfele på fjeldet; Rensdyrslagtning i Finmarken; Rensdyrkapløb i Kautokeino; Paliflimpen - kunstmaleren Oddvar Thorstein.

Referencer

Eksterne henvisninger 
 

Danske film fra 1990

Norge
Eksperimentalfilm fra Danmark
Simulator 2

Simulator 2 er en kortfilm instrueret af Niels Plenge efter manuskript af Niels Plenge.

Handling 
Fire personer indvier os i deres tanker. Den talendes autoritet krakkelerer dog efterhånden. Selv om det hele måske er arrangeret til ære for filmen, bidrager personerne med en autentisk del af sig selv.

Referencer

Eksterne henvisninger 
 

Danske film fra 1998

Kortfilm fra Danmark
Brødrene Dahl-Filmen

Brødrene Dahl-Filmen er en virksomhedsfilm instrueret af Karl Roos efter manuskript af H. Bygbjerg.

Handling 
Firmaet Brødrene Dahl præsenteres, hvordan det kom til verden og hvem der var dets grundlæggere. Dernæst vises hverdagen i en "moderne" virksomhed. Dagen starten med at kontorene gøres rene og posten sorteres. Medarbejderne ankommer med sporvogn eller på cykel. Direktionen holder møde om de vigtigste retningslinjer, indkøbsafdelingen sørger for indkøb og kontrol af nye varer. Der er scener fra Brødrene Dahl's lagerbygning, hvor varer leveres med lastbil, palrør kommer med jernbanen, fittings sorteres og man ser, hvordan varene tælles og indpakkes forsvarligt i avispapir. Dernæst følger scener fra salgsafdelingen, hvor ordremodtagelse, ekspedition af kunder m.v. foregår. Lageret har til huse i Vermlandsgade. Arbejdspladsen er moderne med højttaleranlæg og fjernskriver. Pakning af diverse varer, f.eks. toiletter i halm på ladet af en lastbil. Dernæst vises deres forskellige filialer og afdelinger. Billeder fra udstillingsbygningen på Nørre Alle (åbnet 1935), Århus filialen, Odense filialen (åbnes i 1937 og ledes af V. Th. Larsen), Nykøbing Falster (åbnet i 1928). Dagligliv, forsendelse og lagerarbejde fra de forskellige steder. Efterfølgende vises billeder fra datterselskaberne i Oslo, Bergen (M.C.D. løber på ski), Stockholm og Göteborg. Afslutningsvis beskrives, at firmaets medarbejdere også forenes i sport, og BD pokalen indstiftes med formålet af støtte og opmuntre til "den rette sportsånd".

Referencer

Eksterne henvisninger 
 

Danske film fra 1942
Virksomhedsfilm fra Danmark
Cowboy & Angel

Cowboy & Angel er en dansk dokumentarfilm fra 1998 med instruktion og manuskript af Valerie Edwina Saunders.

Handling 
Flemming Flindt er international berømt som danser og koreograf. I denne portrætfilm fortæller han om sit intense liv med mange kunstneriske succeser men også med smerte og modgang. Flemming Flindt debuterede som koreograf med Eugène Ionescos Enetime. Fra 1966 til 1978 var Flemming Flindt ansat på Det Kongelige Teater, hvor han blandt andet koreograferede Dødens Triumf med musik af Savage Rose. I 1979 forsøgte Vivi og Flemming Flindt at skabe deres eget balletkompagni med balletten Salome. Da det ikke lykkedes, flyttede familien Flindt til Dallas, Texas for i 1994 at vende tilbage til Danmark. Filmen rummer udover samtaler med Vivi og Flemming Flindt en række arkivoptagleser af balletterne.

Referencer

Eksterne henvisninger 
 

Danske film fra 1998

Portrætfilm fra Danmark
Dokumentarfilm fra Danmark
Balletfilm
Dokumentarfilm om dans
Kongens foged - sat på gaden

Kongens foged - sat på gaden er en dansk dokumentarfilm fra 2012 med instruktion og manuskript af Phie Ambo.

Handling 
Fogeden er finanskrisetidens bøddel, den der kommer og smider folk på gaden, uden tøven, uden blødhed i hjertet. Eller hvad? Filmen følger fogeden Else, og man bliver ikke alene faktuelt klogere på, hvad der er fogedens job, og hvordan en udsættelse foregår, men også på hvad netop denne foged er for en: en kvinde der interesserer sig for sine 'ofre' og som måske nok er myndig, men ikke nødvendigvis hård.

Referencer

Eksterne henvisninger 
 

Danske film fra 2012

Dokumentarfilm fra Danmark
A visit to Denmark

A visit to Denmark er en dokumentarfilm instrueret af Nicolai Lichtenberg efter manuskript af Karsten Bundgård og Nicolai Lichtenberg.

Handling 
For at stimulere interessen for "The America Graduate School" i Danmark – en række kurser for unge, amerikanske akademikere – er filmen fremstillet i tilknytning til de fag, der undervises i, fx danske sociale forhold, landbrug, andelsbevægelse, folkeoplysning mv. Billeder fra danske landskaber og dansk universitetsliv danner rammen om disse optagelser.

Referencer

Eksterne henvisninger 
 

Værker om andelsbevægelsen
Danske film fra 1952
Dokumentarfilm fra Danmark
Det sublime

Det sublime er en dansk kortfilm fra 1998, der er instrueret af Jonas Elmer efter manuskript af Ola Saltin.

Handling 
For billedkunstneren Jon er der nedtælling til fernisering på hans nye udstilling. Hans emsige gallerist er spændt, og Jon kæmper med sig selv i atelieret foran de hvide lærreder. Når opsprættede dyr i formaldehyd ikke længere er nok, hvordan kan den arme kunstner så overgå sine kollegaer og nå det sublime? En satire over den aktuelle kunstscenes krav om overskridelse og provokation.

Referencer

Eksterne henvisninger 
 

Danske film fra 1998

Kortfilm fra Danmark
Med døden til følge

Med døden til følge er en dokumentarfilm instrueret af Eva Mulvad efter manuskript af Line Fabricius, Eva Kanstrup.

Handling 
For første gang i Danmarkshistorien har det danske retsvæsen givet lov til at en hel retssag bliver filmet. »Med døden til følge« tager os om bag de sensationelle overskrifter og inddrager os i de komplekse overvejelser om beviser og straf, som dommere dagligt håndterer på danskernes vegne. Den konkrete sag handler om en mand, der slog sin bedste ven ihjel med et samurai sværd - var det et uheld eller var det en bevidst handling, da manden førte sværdet? Sagen er drabelig og følelsesladet. Der står meget på spil for den tiltalte, som både skal genopleve den tragiske nat hvor hans ven døde og samtidig forsøge at klare sig gennem en retssag, hvor han står til flere års fængsel.

Referencer

Eksterne henvisninger 
 

Danske film fra 2011

Dokumentarfilm fra Danmark
Vietnam - Rejsen til Det gyldne Hav

Vietnam - Rejsen til det gyldne hav er en dokumentarfilm instrueret af Dorte Laumann efter manuskript af Bjarne Reuter.

Handling 
For mange år siden ved det store kinesiske hav levede der en mand ved navn Tang, sådan starter historien om drengen Ling, fortalt af Niels Hausgaard. Lings familie lever stadig af bedstefar Tangs båd, nu i byen Hué. I tre afsnit følger filmen nogle vigtige dage i Lings liv og skildrer hermed et stykke hverdagsliv i dagens Vietnam. Ling lærer den pige at kende, han længe har beundret på afstand, og får bedstefar med på den lange rejse tilbage til Det gyldne Ocean.

Referencer

Eksterne henvisninger 
 

Danske film fra 1995

Dokumentarfilm fra Danmark
Verdens centrum - i Mayalandet

Verdens centrum - i Mayalandet er en dokumentarfilm instrueret af Lasse Spang Olsen efter manuskript af Ib Spang Olsen, Lasse Spang Olsen.

Handling 
For Yucatans maya-indianere hersker der ingen tvivl om, hvor verdens centrum ligger. I lyset af 500-året for Columbus ankomst til Amerika fortæller forfatteren og tegneren Ib Spang Olsen sin varme og myndige, meget personlige udgave af indianernes møde med en fremmed kultur og beretter solidarisk og indfølt om fortid, nutid og usikker fremtid for "menneskene", som mayaerne kalder sig selv. Lasse Spang Olsen har sammenholdt faderens historier og tegninger med dokumentarfilmoptagelser, dramatiske rekonstruktioner, gamle billeder og stik til et levende, undervisningsrelevant stykke filmpoesi.

Referencer

Eksterne henvisninger 
 

Danske film fra 1992

Oprindelige amerikanere
Dokumentarfilm fra Danmark
Johannes' hjerte

Johannes' hjerte er en dansk portrætfilm fra 1998 med instruktion og manuskript af Anne Regitze Wivel.

Handling 
Forfatter og præst Johannes Møllehave fyldte 60 år og gennemgik kort tid efter en alvorlig hjerteoperation. Instruktøren Anne Regitze Wivel har fulgt ham med et allestedsnærværende kamera i tiden umiddelbart derefter. Det er blevet til et intenst og personligt portræt, en beretning om hjertet, - det hjerte, der kan blive sygt til døden, og den hjertelighed, hvormed Johannes Møllehave møder verden.

Referencer

Eksterne henvisninger 
 

Danske film fra 1998

Portrætfilm fra Danmark
Drømmegaven

Drømmegaven er en dansk kortfilm fra 2003, der er instrueret af Peter Gantzler efter eget manuskript.

Handling 
Forfatteren Christian Thomsen søger væk fra sine vante rammer - storbyen og kæresten, for at tage hul på sin næste roman i rolige, landlige omgivelser, der dog ikke bliver helt så rolige som han havde forestillet sig. På landet møder han ægteparret Else og Franz - en udfordring i sig selv.

Referencer

Eksterne henvisninger 
 

Danske film fra 2003

Kortfilm fra Danmark
Sidste kapitel - om aldringens vilkår

Sidste kapitel - om aldringens vilkår er en dokumentarfilm instrueret af Gunvor Bjerre efter eget manuskript.

Handling 
Forfatteren, lægen og samfundsdebattøren Tage Voss er trods sine 90 år stadig knivskarp i hovedet og i pennen. Med morbid humor og usentimental realisme – men også med vemod – fortæller han til instruktøren Gunvor Bjerre og sit barnebarn Susanne om hvordan kroppens hylster forfalder, om sanserne, der kun er et fjernt minde, om hvordan hjemmets forfald langsomt sniger sig ind på ham, ikke mindst musene, der kommer ind allevegne i hans lille hus på Falster.

Referencer

Eksterne henvisninger 
 

Danske film fra 2008
Dokumentarfilm fra Danmark
Ting Forsvinder

Ting Forsvinder er en eksperimentalfilm instrueret af Erik Slentø efter manuskript af Morti Vizki.

Handling 
Forsvindende ting.

Referencer

Eksterne henvisninger 
 

Danske film fra 1990

Eksperimentalfilm fra Danmark
Fra Forsøgslaboratoriets Arbejdsmark

Fra Forsøgslaboratoriets Arbejdsmark er en dansk dokumentarfilm fra 1941 med instruktion og manuskript af H. Wenzel Eskedal.

Handling 
Forsøg med kvæg: respirationsforsøg, forsøg med opdræt, kontrol af vægt og størrelse på kalve, forsøg med fodring. Mange steder: Trollesminde, Centralgården i Store Vildmose, Wedellsborg, Sanderumgård, Stensbygård, Brattingsborg.

Referencer

Eksterne henvisninger 
 

Danske film fra 1941

Dokumentarfilm fra Danmark